# Dakota (llengua)

Dakota (també dakhota) és una llengua siouan parlada per les tribus dakotes de la gran nació sioux. El dakota està estretament relacionat i és mútuament intel·ligible amb el lakota.

## Dialectes

El dakota té dos principals dialectes cadascun amb dos subdialectes (amb variacions menors, però):
* Dakota oriental (també Santee-Sisseton o Dakhóta)
** Santee (Isáŋyáthi: Bdewákhaŋthuŋwaŋ, Waȟpékhute)
** Sisseton (Sisíthuŋwaŋ, Waȟpéthuŋwaŋ)
* Dakota occidental (també Yankton-Yanktonai o Dakȟóta/Dakhóta, i classificat erròniament durant força temps com a “nakota”)
** Yankton (Iháŋktȟuŋwaŋ)
** Yanktonai (Iháŋktȟuŋwaŋna)
*** Alt Yanktonai (Wičhíyena)
Els dos dialectes difereixen fonològicament, gramaticalment, i en gran manera, també lèxicament. Són mútuament intel·ligibles en un alt grau, encara que el dakota occidental és lèxicament més a prop del lakota amb la que té una major intel·ligibilitat mútua.

## Sistemes d'escriptura

Per veure una taula comparativa dels diferents sistemes d'escriptura concebuda amb el temps per a les parles sioux, vegeu la secció específica de l'article llengua sioux.

## Fonologia
### Vocals

El dakota té cinc vocals orals, /a e i o u/, i tres vocals nasal, /aŋ iŋ uŋ/.
| | | Frontal | Central | Posterior |
| Alta | oral | i | | u |
| Alta | nasal | iŋ | | uŋ |
| mitjana | | e | | o |
| Baixa | oral | | a | |
| Baixa | nasal | | aŋ | |

### Consonants

| | | Labial (itzada) | Dental/ Alveolar | Palatal (itzada) | Velar/ Uvular | Glotal |
| Nasal | Nasal | m [m] | n [n] | | | |
| Oclusiva | aspirada | ph [pʰ] pȟ [pˣ] | th [tʰ] tȟ [tˣ] | čh [ʧʰ] | kh [kʰ] kȟ [kˣ] | |
| Oclusiva | Sorda | p [p] | t [t] | č [ʧ] | k [k] | ’ [ʔ] |
| Oclusiva | ejectiva | p’ [pʔ] | t’ [tʔ] | č’ [ʧʔ] | k’ [kʔ] | |
| Oclusiva | sonora | b [b] | d [d] | | g [ɡ] | |
| Fricativa | sorda | | s [s] | š [ʃ] | ȟ [χ] | |
| Fricativa | ejectiva | | s' [sʔ] | š’ [ʃʔ] | ȟ’ [χʔ] | |
| Fricativa | sonora | | z [z] | ž [ʒ] | ǧ [ʁ] | |
| Aproximant | Aproximant | w [w] | | y [j] | | h [h] |

## Comparació entre dialectes
### Diferències fonològiques

Pel que fa a la fonologia del dakota oriental i occidental difereixen sobretot en els grups de consonants. La següent taula mostra els possibles grups de consonants i mostra les diferències entre els dialectes:
Grups de consonants dakota :
| | | | | | | | | Santee Sisseton | Yankton | Yanktonai |
| b | ȟ | k | m | p | s | š | t | h | k | g |
| bd | ȟč | kč | mn | pč | sč | šk | tk | hm | km | gm |
| | ȟd | kp | | ps | sk | šd | | hn | kn | gn |
| | ȟm | ks | | pš | sd | šb | | hd | kd | gd |
| | ȟn | kš | | pt | sm | šn | | hb | kb | gb |
| | ȟp | kt | | | sn | šp | | | | |
| | ȟt | | | | sp | št | | | | |
| | ȟb | | | | st | šb | | | | |
| | | | | | sb | | | | | |
Els dos dialectes difereixen també en el sufix diminutiu (-daŋ en santee, i -na en yankton-yanktonai i en sisseton) i en una sèrie d'altres qüestions fonètiques que són més difícils de classificar. La següent taula mostra exemples de paraules que difereixen en la seva fonologia.
| Dakota oriental | Dakota oriental | Dakota occidental | Dakota occidental | significat |
| Santee | Sisseton | Yankton | Yanktonai | |
| hokšídaŋ | hokšína | hokšína | hokšína | noi |
| nína | nína | nína | nína / dína | molt |
| hdá | hdá | kdá | gdá | tornar |
| hbéza | hbéza | kbéza | gbéza | solcat |
| hnayáŋ | hnayáŋ | knayáŋ | gnayáŋ | mentir |
| hmúŋka | hmúŋka | kmúŋka | gmúŋka | atrapar |
| ahdéškadaŋ | ahdéškana | akdéškana | agdéškana | llangardaix |

### Diferències lèxiques

També hi ha nombroses diferències lèxiques entre els dos dialectes dakota, així com entre els sub-dialectes. El lèxic yankton-yanktonai de fet és més a prop del lakota del que ho és el santee-sisseton. La següent taula mostra alguns exemples:
| Significat | Santee-sisseton | Yankton-yanktonai | Lakota | Lakota |
| Significat | Santee-sisseton | Yankton-yanktonai | Lakota septentrional | Lakota meridional |
| noi | šičéča | wakȟáŋyeža | wakȟáŋyeža | wakȟáŋyeža |
| genoll | hupháhu | čhaŋkpé | čhaŋkpé | čhaŋkpé |
| ganivet | isáŋ / mína | mína | míla | míla |
| ronyons | phakšíŋ | ažúŋtka | ažúŋtka | ažúŋtka |
| barret | wapháha | wapȟóštaŋ | wapȟóštaŋ | wapȟóštaŋ |
| encara | hináȟ | naháŋȟčiŋ | naháŋȟčiŋ | naháŋȟčiŋ |
| home | wičhášta | wičháša | wičháša | wičháša |
| Famèlic | wótehda | dočhíŋ | ločhíŋ | ločhíŋ |
| matí | haŋȟ’áŋna | híŋhaŋna | híŋhaŋna | híŋhaŋni |
| Afaitar | kasáŋ | kasáŋ | kasáŋ | glak’óǧa |

### Diferències gramaticals

El Yankton-Yanktonai els mateixos tres graus d'ablaut que el lakota (a, e, iŋ), mentre en Santee-Sisseton només hi ha dues (a, e). Això impacta significativament la forma de les paraules, especialment en la parla ràpida i és una altra raó pel que el Yankton-yanktonai té millor intel·ligibilitat mútua amb millor amb el lakota que amb el Santee-Sisseton
Alguns exemples:
| Significat | Anar | Aniré | to go back | Tornarà |
| santee-sisseton | yá | bdé kte | hdá | hdé kte |
| yankton-yanktonai | yá | mníŋ kte | kdá/gdá | kníŋ/gníŋ kte |
| lakota | yá | mníŋ kte | glá | gníŋ kte |

## Aprenent Dakota: esforços de revitalització de la llengua
### Software i apps de mòbil per aprendre dakhóta

Una app Dakota 1 és disponible iPhone, iPad, i altres dispositius iOS. La web de l'Association on American Indian Affairs ofereix una àmplia selecció de recursos pedagògics dakotah, inclosos CDs, DVDs, flashcards, i software.

### Currículum, llibres de text i altres materials per a l'ensenyament i l'aprenentatge de dakhóta

Un llibre de text, Level 1 Speak Dakota!',' està disponible en la Dakhóta Iápi Okhódakičhiye. Desenvolupat per parlants dakota, mestres, i lingüistes, es tracta del primer llibre de text il·lustrat en dakota consistent lingüísticament i pedagògicament. Els materials per aprendre el dakota es poden aconseguir a la seva web.

## Bibliografia

* DeMallie, Raymond J. (2001). Sioux until 1850. In R. J. DeMallie (Ed.), Handbook of North American Indians: Plains (Vol. 13, Part 2, pp. 718–760). W. C. Sturtevant (Gen. Ed.). Washington, D.C.: Smithsonian Institution. ISBN 0-16-050400-7.
* Parks, Douglas R.; & Rankin, Robert L. (2001). The Siouan languages. In Handbook of North American Indians: Plains (Vol. 13, Part 1, pp. 94–114). Washington, D.C.: Smithsonian Institution.
* de Reuse, Willem J. (1987). One hundred years of Lakota linguistics (1887–1987). Kansas Working Papers in Linguistics, 12, 13-42.
* de Reuse, Willem J. (1990). A supplementary bibliography of Lakota languages and linguistics (1887–1990). Kansas Working Papers in Linguistics, 15 (2), 146-165. (Studies in Native American languages 6).
* Rood, David S.; & Taylor, Allan R. (1996). Sketch of Lakhota, a Siouan language. In Handbook of North American Indians: Languages (Vol. 17, pp. 440–482). Washington DC: Smithsonian Institution.
* Parks, D.R. & DeMallie, R.J. (1992). Sioux, Assiniboine, and Stoney Dialects: A Classification. Anthropological Linguistics vol. 34, nos. 1-4
* Riggs, S.R., & Dorsey, J.O. (Ed.). (1973). Dakota grammar, texts, and ethnography. Minneapolis: Ross & Haines, Inc.
* Shaw, P.A. (1980). Theoretical issues in Dakota phonology and morphology. New York: Garland Publishing, Inc.
* Ullrich, Jan. (2008). New Lakota Dictionary & Incorporating the Dakota Dialects of Santee-Sisseton and Yankton-Yanktonai Arxivat 2016-10-18 a Wayback Machine. (Lakota Language Consortium). ISBN 0-9761082-9-1.

## Notes

* ↑ Dakota (llengua) referència a Ethnologue (16th ed., 2009)]
* 1 2 3 4 Ullrich, Jan. New Lakota Dictionary (Incorporating the Dakota Dialects of Yankton-Yanktonai and Santee-Sisseton). Lakota Language Consortium, 2008. ISBN 0-9761082-9-1.
* ↑ Antigament Mdewákhaŋthuŋwaŋ
* ↑ a causa de l'error en un antic informe que anomenava “Nakota” els yankton i yanktonai, vegeu l'article Nakota
* ↑ molts parlants Yankton pronuncien els grups següents de la mateixa manera que els Yanktonai (Ullrich, p. 5).
* ↑ en alt Yanktonay
* 1 2 3 més precís: ‘ell/ella/allò està tornant’ (d'algun lloc).
* ↑ la qual cosa vol dir que en moltes paraules acabades en -a (que són citades convencionalment, en el diccionari d'Ullrich (cf. pp. 699/700), amb una –A/Aŋ final capitalitzada), la mateixa -a es transforma en -e o en -iŋ quan es produeixen algunes circumstàncies (la paraula és l'última en una oració, o és modificada per sufixos que activen l'ablaut, o, encara, és seguit per una paraula que desencadena l'ablaut).
* ↑ «App Shopper: Dakota 1 (Education)». Arxivat de l'original el 2015-04-18. [Consulta: 12 setembre 2012].
* ↑ «AAIA Native Language Program». Arxivat de l'original el 2012-12-01. [Consulta: 19 gener 2013].
* ↑ «Dakhóta Iápi Okhódakičhiye/Dakota Language Society». [Consulta: 29 agost 2014].

## Enllaços externs

* Dakota Language Texts, de la Boston Athenæum: Schoolcraft Collection of Books in Native American Languages. Digital Collection.